b'\n_START_ARTICLE_\nKanados transportas\n_START_PARAGRAPH_\nKanados transporto sistem\xc4\x85 sudaro apie 1 mln km keli\xc5\xb3, 10 tarptautini\xc5\xb3 oro uost\xc5\xb3, dar apie 300 ma\xc5\xbeesni\xc5\xb3 oro uost\xc5\xb3, 72 000 km gele\xc5\xbeinkeli\xc5\xb3 keli\xc5\xb3 ir daugiau nei 300 komercini\xc5\xb3 j\xc5\xabr\xc5\xb3 ir upi\xc5\xb3 uost\xc5\xb3. 2005 m. transportas suk\xc5\xabr\xc4\x97 4,2\xc2\xa0% Kanados BVP._NEWLINE_U\xc5\xbe vis\xc4\x85 \xc5\xa1alies transporto sistem\xc4\x85 atsakingas departamentas Transport Canada, priklausantis Kanados susisiekimo ministerijai.\n_START_SECTION_\nSausumos keliai\n_START_PARAGRAPH_\nI\xc5\xa1 viso Kanadoje 2011 m. duomenimis yra apie 1 mln km sausumos keli\xc5\xb3, i\xc5\xa1 kuri\xc5\xb3 415 600 km yra asfaltuoti. I\xc5\xa1 j\xc5\xb3 17 000 km yra nacionalin\xc4\x97s reik\xc5\xa1m\xc4\x97s autostrados. Pagal \xc5\xa1\xc4\xaf rodikl\xc4\xaf Kanada yra tre\xc4\x8dioje vietoje pasaulyje po JAV ir Kinijos._NEWLINE_2009 m. \xc5\xa1alyje buvo 20 706 616 registruot\xc5\xb3 transporto priemoni\xc5\xb3.\n_START_SECTION_\nGele\xc5\xbeinkeliai\n_START_PARAGRAPH_\n2007 m. Kanadoje buvo nutiesta 72 212 km gele\xc5\xbeinkeli\xc5\xb3 b\xc4\x97gi\xc5\xb3. 2006 m. gele\xc5\xbeinkeli\xc5\xb3 sistemos apyvarta sudar\xc4\x97 10,4 mlrd. JAV doleri\xc5\xb3, ta\xc4\x8diau i\xc5\xa1 j\xc5\xb3 tik 2,8\xc2\xa0% buvo pasiekta perve\xc5\xbeant keleivius. Gele\xc5\xbeinkeli\xc5\xb3 paslaugas teikia dvi pagrindin\xc4\x97s \xc5\xa1alies kompanijos - Canadian National Railway ir Canadian Pacific Railway. _NEWLINE_\xc5\xa0alyje naudojamos standartin\xc4\x97s 1435 mm v\xc4\x97\xc5\xbe\xc4\x97s._NEWLINE_Gele\xc5\xbeinkeliais Kanada sujungta su JAV, ta\xc4\x8diau n\xc4\x97ra tiesiogini\xc5\xb3 jung\xc4\x8di\xc5\xb3 su Aliaska. J\xc4\x85 galima pasiekti tik naudojantis traukini\xc5\xb3 keltais.\n_START_SECTION_\nVandens transportas\n_START_PARAGRAPH_\n2005 m. Kanadoje buvo pakrauta 139 mln ton\xc5\xb3 krovini\xc5\xb3 visuose \xc5\xa1alies uostuose. Did\xc5\xbeiausias \xc5\xa1alis uostas yra Vankuveris. Jame per metus pakraunama apie 68 mln ton\xc5\xb3 krovini\xc5\xb3 ir tai sudaro 15\xc2\xa0% visos \xc5\xa1alies krovini\xc5\xb3 perve\xc5\xbeimo. Antras pagal perve\xc5\xbeimus yra Monrealio uostas._NEWLINE_Vidaus vanden\xc5\xb3 sistem\xc4\x85 sudaro apie 3 000 km ilgio keli\xc5\xb3._NEWLINE_Did\xc5\xbeiausi vandens telkiniai \xc5\xa1alyje yra \xc5\xa0v. Lauryno up\xc4\x97 ir Didieji e\xc5\xbeerai.\n_START_SECTION_\nVamzdynai\n_START_PARAGRAPH_\nKanadoje vamzdynais tiekiamos \xc4\xafvairios med\xc5\xbeiagos, tokios kaip gamtin\xc4\x97s dujos, nafta ir jos produktai. \xc5\xa0alyje nutiesta 23 564 km vamzdyn\xc5\xb3 naftos produktams ir 74 980 km duj\xc5\xb3 produktams.\n_START_SECTION_\nVie\xc5\xa1asis transportas\n_START_PARAGRAPH_\n\xc5\xa0alies miestuose did\xc5\xbeiausi\xc4\x85 dal\xc4\xaf vie\xc5\xa1ojo transporto sudaro autobusai.\n_START_SECTION_\nTramvajai\n_START_PARAGRAPH_\nKeturiuose \xc5\xa1alies miestuose veikia tramvaj\xc5\xb3 sistema \xe2\x80\x94 Toronte, Kalgaryje, Edmontone ir Otavoje.'